ผมพึ่งตัดไหมวันที่11เมษายนที่ผ่านมาอยากรู้กินเหล้ากินเบียได้ไหม แต่มันเป็นแผลของไว้ติ่งแตก ถ้ากินเหล้ากินเบียไม่ได้สามารถกินน้ำอัดลมได้ไหมครับ
สวัสดีค่ะ สาเหตุที่ไม่ควรดื่มแอลกอฮอล์หลังผ่าตัดไส้ติ่งคือ- แอลกอฮอล์ อาจทำให้เกิดแก๊สในกระเพาะอาหารและลำไส้ ตามมาด้วยอาการท้องอืด ซึ่งมีผลต่อการหายของแผลผ่าตัดในช่องท้องได้- หลังการผ่าตัดไส้ติ่ง มักได้รับยาปฏิชีวนะฆ่าเชื้อทาน การดื่มแอลกอฮอล์ อาจไปมีผลลดประสิทธิภาพของยาปฏิชีวนะลง ทำให้แผลผ่าตัดเสี่ยงต่อการติดเชื้อได้- แอลกอฮอล์มีผลลดการแข็งตัวของเลือด หากมีโรคเกี่ยวกับการแข็งตัวของเลือด อาจมีผลทำให้มีเลือดออกภายในร่างกายเราได้- หลังการผ่าตัดใหม่ๆ ฤทธิ์ของยาสลบอาจยังหลงเหลืออยู่ ซึ่งทำให้เรามีการซึมได้ หากดื่มแอลกอฮอล์เข้าไปในช่วงนี้ อาจทำให้ยิ่งซึมลง เสี่ยงต่อการหายใจช้าลงและร่างกายขาดออกซิเจนได้แนะนำให้งดเครื่องดื่มที่มีแอลกอฮอล์ทุกชนิด ในกรณีแผลที่หายสนิทดีแล้ว ต่อไปอย่างน้อยที่สุด 1 สัปดาห์ แต่หากแผลยังไม่หายสนิท ต้องรอให้หายสนิทดีก่อน โดยมีคำแนะนำให้งดประมาณ 1 เดือนดังนั้นในกรณีของ ซึ่งผ่าตัดมาเพียง 3 วัน แนะนำควรงดไปก่อนค่ะ สำหรับน้ำอัดลม หากไม่ได้มีโรคกระเพาะอาหารอักเสบ สามารถดื่มได้ อย่างไรก็ตาม ไม่ควรดื่มในปริมาณมากและในขณะท้องว่าง เนื่องจากจะทำให้เกิดแก๊สในกระเพาะอาหารและลำไส้เช่นเดียวกับแอลกอฮอล์ ซึ่งอาจมีผลต่อการหายของแผลผ่าตัดในช่องท้องเช่นกัน